Diglotta submarina

Diglotta submarina er en bille som hører til den store underfamilien småkortvinger (Aleocharinae) i familien kortvinger (Staphylinidae). Denne arten lever i fjæra. Den er eneste norske representant for slekten Diglotta, som omfatter åtte kjente arter av biller som alle lever ved havet.

 Utseende 
En liten (ca. 2 millimeter), slank, mørkfarget kortvinge. Arten kjennes lett på de svært reduserte dekkvingene. Hodet er stort og bredt, litt bredere enn pronotum, som har rundede sider og er bredest et stykke foran midten. Dekkvingene er redusert til små skjell som ikke helt møtes i midten, flygevinger mangler. Bakkroppen er slank ved roten, bredest nær spissen. Beina er ganske korte.

 Levevis 
Diglotta submarina lever i fjæra, arten hører til de insektene som er sterkest knyttet til det marine miljøet.
 Systematisk plassering 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Diglottini Jacobson, 1909
 Slekten Diglotta Champion, 1887
 Diglotta submarina (Fairmaire & Laboulbène, 1856)
 Diglotta mersa (Haliday, 1837) – ikke i Norge, funnet i Danmark

 Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

 Eksterne lenker 

 Bilde av Diglotta pacifica, en beslektet art: 

Kategori:Småkortvinger
Kategori:Biller formelt beskrevet i 1856